Kuidas üks mõnus kodukontor sisse seada?
#000000
Millest sa oma viimase tööandaja kontoris kõige rohkem puudust tundsid? Ei, me ei mõelnud pidžaamas töötamist ega moosisaiade söömist arvuti kõrval. Või noh, veidikene seda ka.
#000001
Aga võib-olla polnud seal sellist lauda, nagu sa soovisid, või nii mugavat tooli, nagu su ... selg ihkas? Ja kas need igavad hallid seinad ei mõjunud demotiveerivalt?
#000002
Oma kodukontoris saad kõike seda arvestada. Seejuures ei pea sa olema eraettevõtja või keegi, kellel on lubatud kodus töötada. Kodukontor on mõnus koht ka neile, kes igapäevaselt mujal tööd teevad, aga soovivad oma koduses office’is sõpradele e-kirju kirjutada või laua taga meisterdada.
#000003
Loo endale ruum, mis ärgitab su loovust või tekitab niisama mõnusa töömeeleolu. Oleme Pinterestis ringi tuulates sattunud mõnele väga toredale kodusele töökohale ja panime seal nähtud ideed sinu jaoks kirja.
#000004
Ole kontori asukoha valimisel loov
#000005
Kodukontori jaoks ei ole vaja tingimata eraldi ruumi, aga sa peaksid arvestama sellega, et saaksid rahulikult tööd teha. Laste mängude keskel töötamisest ei tule midagi välja. Oleme proovinud.
#000006
Kodukontori saab sisse seada aga ka näiteks kapitaguses või trepialuses toanurgas.
#000007
Sea sisse nii isikupärane ruum, kui vähegi soovid
#000008
Jah, sa võid minna täiesti pööraseks, peaasi et sul on seal mõnus töötada. Osta kasvõi klaasist laud ja roosade sulgedega kaunistatud laualamp, kui need sinu töömeeleolule kaasa aitavad. Tee ruum nii glamuurseks või askeetlikuks, nagu just sulle sobib. Unusta anonüümne ja igav kontorimiljöö.
#000009
Nojah, see pole midagi erakordset – paljudes tänapäevastes kontorites on võimsad toataimed au sees. Sina saad aga nüüd valida just need taimed, mis sulle meeldivad, ja nii palju, nagu sulle meeldib. Kastma pead muidugi ise.
#000010
Sellises ruumis töötamine viib su loovuse täiesti uuele tasemele, teame omast käest. Kunsti all me mõtleme maalikunsti, joonistusi, fotosid või mida iganes, olgu need kasvõi su enda või laste loodud. Peaasi et need kunstiteosed sind ennast kõnetavad ja sulle tähtsad on.
#000011
See on kindlasti midagi, mida enamikus suurtes kontorites ei ole – kena kodune kaltsu- või mõni muu vaip. Me ei pea silmas hirmsat sünteetilist vaipkatet, vaid ikka miskit mõnusamat.
#000012
Ära liigse mugavusega hoogu mine
#000013
Jep, sul on vaja, et töö ikkagi tehtud saab, eks ole? Sellepärast ära tee oma kodukontorit nii õdusaks, et sul seal uni peale tuleb.
#000014
Osta sealt mõni isikupärane vintage-laud või -lamp ja su kodukontor saab palju ägedama ilme kui ükskõik missugune ühiskontor.
#000015
Päevast päeva kreeka E-na töö tegemine maksab varem või hiljem kätte. Nii et raha, mille sa pead pärast kiropraktikule viima, investeeri parem heasse ja kvaliteetsesse tooli, millel saad terve päeva ilma probleemideta istuda.
#000016
Ära unusta aga ka heal toolil pause tegemast ja mine kõnni natuke ringi. Silmadele on väike paus samuti hea.
#000017
Tooli katteks võid panna lambanaha. See on pehme, soe ja väidetavalt väga kasulik.
#000018
Sulle võib tunduda, et arvutil endal on valgust piisavalt (ja laes on ju lamp ka!), nii et pole vaja lisavalguse pärast muretseda, aga see ei ole paraku tõsi. Su töölaud peab olema piisavalt valgustatud, et silmad ei väsiks. Selleks on sul vaja head lauavalgustit.
#000019
Ja muide, kui vähegi võimalik, siis ära vali oma kodukontoriks kõige pimedamat tuba. Päevavalguses tulevad head mõtted!
#000020
Sassis toas on ka su mõtted segamini, seega vaata, et paberi- või mõnede muude asjade kuhjad su kenas kodukontoris võimust ei võta. Asjade organiseerimiseks kasuta korve ja kastikesi. Ja pliiatsitopse muidugi ka. Need meeldivad meile eriti.
#000021
Äkki on sul kodukontori jaoks vaja pisut suuremat korterit? Ah, seda me arvasimegi. Vaata 3-toalisi ja suuremaid kortereid siit >
#000022
Loe ka, kuidas mõnus suvine kodukontor kujundada >
#000023
Soovid olla kursis kinnisvaraturul toimuvaga:
#000024
E-mail* Kinnitan, et olen tutvunud ja nõustunud privaatsustingimustegaJAH, soovin olla kursis kinnisvarateemaliste uudistega ja annan nõusoleku töödelda oma isikuandmeid* JAH, soovin olla kursis kinnisvarateemaliste uudistega ja annan nõusoleku töödelda oma isikuandmeidTutvun privaatsuspoliitikaga siit!NameThis field is for validation purposes and should be left unchanged.
#000025
JAH, soovin olla kursis kinnisvarateemaliste uudistega ja annan nõusoleku töödelda oma isikuandmeid
#000026
Vaata silmapaistvamaid müügis olevaid suvilaid Eesti saartelOled otsustanud oma korteri üürile anda. Mida sa selleks tegema pead?Puudusi varjates võtab kinnisvaramüüja riskiVaata, kes olid aprillikuus parimad maakleridTOP 10 kinnisvarakuulutused, aprill 2018Vaata, kes olid maikuus parimad maakleridKuidas oma korter või maja enne ostuhuviliste saabumist korda seadaKorteri või maja üürimine Kontrollnimekiri üürnikule7 asja, mida enne kinnisvarakuulutuse ülespanekut tehaKevadine suurpuhastus lihtsalt ja kergelt
#000027